Viborger Samler, 1843-04-06
Et Sogneforstanderskab havde forespurgt, om det var berettiget til at paaligne en Person, der eier og for egen Regning driver en Gaard i Districtet, men har Bopæl i et andet Sognedistrict, Fattig- og Skole-Bidrag saavel efter Formue og Leilighed som Hartkorn. Amtsraadet fandt det, i Henhold til Placaten af 5te December 1815, klart, at bemeldte Person bør svare Fattigbidrag af sit Hartkorn i det District, hvor han eier samme, men af sin Formue og Leilighed i det District, hvor han er bosat. Derimod maatte Skolebidrag, da det Sted, hvor Personen har Ophold, efter den af det kongelige danske Cancellie approberede Skoleplan, er henlagt under det District, hvor han er Hartkornseier, i samme kunne paalignes ham saavel efter Hartkorn som Formue og Leilighed. II. Veivæsen. Nr. 42-1843. Proprietair Rosborg til Hald og Kjøbmand Guldberg i Viborg havde i et Andragende til det kongelige Rentekammer besværet sig over at de paa Landeveien mellem Viborg og Horsens m. fl. Byer over Aaløbet ved Nonmølle i August Maaned 1831 anbragte Steenkister og Vase foraarsage Bagvande ved Møllen, og derfor anholdt om at disse Steenkister tilligemed Vasen maae foranstaltes borttagne, saa at Vandet fra Møllen erholder sit frie og uhindrede Løb, ligesom for deres Opførelse, og Fæsteren af samme, Kjøbmand Guldberg, tilstaaes billig Erstatning for det Tab, han alt har lidt og fremdeles maatte lide, indtil de anførte Hindringer for Møllens Næring og Driv ophøre m. M. Ved at indsende dette Andragende tilligemed en fra Justitsraad Herredsfoged Holm over samme indhentet Erklæring samt adskillige andre Sagen vedkommende ældre Documenter yttrede Amtsraadet: at man efter den Local Kundskab, som Amtsraads Medlem Keller har i Sagen, og som er udtalt i hans Andragendet medfulgte ældre Erklæringer, maa antage, at Afløbet er omtrent 3 Gange større i Vidden end Tilløbet ved de Hjul, der drive Værket, og at man, da Steenkisternes Fundament desuden ligger betydeligt under Bunden i Aaens Afløb fra samme, ikke skjønner rettere, end at det ikke er de opførte Steenkister, men derimod Aabundens Høide paa den anden Side af samme, som foraarsager det paaklagede Bagvande. Amtmanden maatte derhos bemærke, at han, skjøndt den trufne Foranstaltning er ældre end hans Administrationstid, dog oftere ved Nærværelse paa Stedet har efterseet Vandstanden ved Steenkisterne og ikke fundet nogen kjendelig Forskjel paa Vandhøiden ovenfor og nedenfor disse, samt at dette allerede var Tilfældet forinden den i forrige Aar satte nye Steenkiste af 2 1/2 Alens Vidde var anbragt. Efter disse Omstændigheder, og efter hvad Justitsraad Holm i sin forommeldte Erklæring har yttret, maatte Amtsraadet derfor ansee det meget betænkeligt at bebyrde Amtet med de Bekostninger, hvorpaa Andragendet gaaer ud, men henstillede derimod til Rentekammeret, at det maa overdrages vedkommende Jngenieurofficier paa sin Jnspectionsreise i Amtet at tage Localiteterne i Øiesyn og derefter at yttre sig over hvorvidt Noget fra det Offentliges Side billigviis kunde være at foranstalte, hvilket Amtsraadet da ikke vil være uvilligt til at efterkomme. Nr. 106 og 107-1843. Amtmanden fremlagde Udskrivter af de den 31te Januar d. A. afholdte Licitationsforretninger over Opførselse af en Dossering med Faschiner ved Hvalpsund samt af en Steenkiste paa Veien fra Jeberg til Breum. De ved Licitationerne gjorte mindste Bud af respective 260 og 40 Rbd. bleve af Amtsraadet forkastede.